**ODGOVORI NA VPRAŠANJA – RAZVOJNA PSIHOLOGIJA**

1. **Kaj je fenotip in kaj genotip? Kolikšen je vpliv okolja na fenotip in genotip? (str. 103)**

Fenotip – celota vseh lastnosti organizma. Razvije se ob so-vplivanju med geni in okoljem.

Genotip – posameznikova genetska konstrukcija, vključno z značilnostmi, ki niso izražene v fenotipu.

1. **Naštejte tri dejavnike okolja, ki si jih sorojenci v družini ne delijo, in zapišite, ali ti dejavniki prispevajo k razlikam ali k podobnostim med sorojenci. (str. 103)**

Ne delijo si specifičnih intelektualnih sposobnosti v mladostništvu in odraslosti, razvoja osebnostnih faz in psihosomatskih značilnosti. To prispeva k razlikam med sorojenci.

1. **Pojasnite načeli cefalokavdalne in proksimodistalne smeri razvoja. (str. 170)**

Načelo cefalokavdalne smeri razvoja pomeni, da razvoj poteka v smeri od glave navzdol.

Načelo proksimodistalne smeri razvoja pomeni, da razvoj poteka od sredine telesa navzven.

1. **Kaj je habituacija in na kakšen način jo preučujemo pri dojenčkih? (str. 189)**

Habituacija je tip učenja, pri katerem se večkratno izpostavljanje istim dražljajem kaže v upadu posameznikovega odziva na te dražljaje.

Pri dojenčku npr. habituiramo na majhno visečo kocko in spreminjamo njeno razdaljo od njegovih oči. Na ta način preusmerimo njegovo pozornost s spremembe v retinalni podobi predmeta na njegovo dejansko velikost.

1. **S primerom pojasnite učenje z opazovanjem kontrastnih dokazov. (str. 202)**

Dojenčki, stari 11 mesecev in pol, morajo videti vsaj 2 različna predmeta, ki se »obnašata« na isti kontrastni način, da lahko abstrahirajo relevantno spremenljivko, ki vpliva na stabilnost predmeta.

1. **Naštejte štiri čustva samozavedanja. (str. 235, 339)**

Veselje, žalost, krivda, sram, zadrega, zavidanje, ponos…

1. **Kaj pomeni »samouravnavanje čustev«? (str. 236)**

Samouravnavanje čustev je sposobnost prilagajanja čustvenega stanja na primerno raven intenzivnosti.

1. **Kaj je temperament? (str. 238)**

Temperament je celovita organizacija razmeroma stabilnih individualnih značilnosti, kakovosti in intenzivnosti čustvenega odzivanja na okolje, ki ima primarno biološke temelje.

1. **Opišite lahko vzgojljivega, težavnega in počasnega otroka. (str. 239)**

Vzgojljiv otrok: hitro vzpostavi redni krog zadovoljevanja svojih bioloških potreb, je dobro razpoložen in se hitro prilagaja novim izkušnjam.

Težaven otrok: ima neredni krog zadovoljevanja svojih bioloških potreb, počasi se prilagaja novim izkušnjam ter se odziva intenzivno in pretežno negativno.

Počasen otrok: je pasiven, se blago in počasi odziva na okolje ter se počasi prilagaja novim izkušnjam.

1. **Kaj je prizadevni nadzor? (str. 245)**

Prizadevni nadzor je sposobnost inhibicije odziva na dražljaje v trenutnem okolju, ki posamezniku omogoča sledenje cilju začetne dejavnosti.

1. **Kaj je osebnost? (str. 249)**

Osebnost je celovita organizacija telesnih, intelektualnih, socialnih in čustvenih značilnosti človeka.

1. **Katere faktorje zajema petfaktorska struktura osebnosti? (str. 250)**

Ekstravertnost, sprejemljivost, vestnost, nevroticizem in odprtost.

1. **Kaj je altruistično vedenje? (str. 346)**

Je vrsta prosocialnega vedenja, ki je notranje motivirano.

1. **Katere vrste iger poznaš? (str. 808, 809)**

Asociativna igra, dojemalna igra, funkcijska igra, igra brez udeležbe, igra z udeležbo, igra prerivanja, igra s pravili, konstrukcijska igra, kontaktna igra, opazovalna igra (z vključitvijo), samostojna igra, simbolna igra, skupinska igra, sociodramska igra, sodelovalna igra, vzporedna igra.

1. **Kaj pomeni »mentalno razvitejši partner« in kakšno vlogo ima v otrokovem razvoju? (str. 282)**

Mentalno razvitejši partner je partner, ki je zrelejši in kompetentnejši od otroka. Lahko spodbuja otrokov razvoj in ga vodi v njegovo območje bližnjega razvoja.

1. **Kakšna je razlika med strahom, zaskrbljenostjo in anksioznostjo? (str. 261, 334, 338)**

Strah je čustvo, ki ga sproži ogroženost, zaskrbljenost pa je čustvo, ki se na to ogrožajočo posledico nanaša. Anksioznost je previdnost oz. izraz strahu do nečesa.

1. **Kakšna je razlika med instrumentalno in sovražno agresivnostjo? (str. 347)**

Instrumentalna agresija se izvaja zato, da dosežemo nek cilj, medtem ko je namen sovražne agresije ta, da nekoga ali nekaj prizadenemo.

1. **Pojasnite procesno in strukturno raven kakovosti vrtca oz. šole. (str. 469)**

Procesna raven kakovosti: zajema aktualno delo z otroci, počutje otrok, interakcije med otroki ter interakcije med otroki in odraslimi.

Strukturna raven kakovosti: zajema izobrazbo vzgojiteljic, število otrok v oddelku, razmerje odrasli – otroci v oddelku.